tartuNLP/wikipedia-smugri-20251201 huggingface dataset:
Stoned at the Nail Salon

Stoned at the Nail Salon on uusiseelantilaisen laulaja-lauluntekijä Lorden kappale vuodelta 2021. Lorde sävelsi ja tuotti kappaleen Jack Antonoffin kanssa. Kappale julkaistiina toisena singlenä Lorden albumilta "Solar Power" 21. heinäkuuta 2021. Lorde on julkaissut siitä myös maorinkielisen version nimeltä ”Mata Kohore”.
”Stoned at the Nail Salon” nousi Uuden-Seelannin singlelistan sijalle 22. Se on myynyt kultalevyn verran Uudessa-Seelannissa. Kappale oli Britannian singlelistalla sijalla 85.
Tuotanto.
Lorde sävelsi ja tuotti kappaleen ”Stoned at the Nail Salon” yhdysvaltalaisen muusikon ja tuottajan Jack Antonoffin kanssa. Antonoff soittaa kappaleella useita instrumentteja, muun muassa mellotronia, kitaraa ja bassoa. Yhdysvaltalaiset laulajat Phoebe Bridgers ja Clairo eli Claire Cottrill ja uusiseelantilaiset muusikot Marlon Williams ja James Milne laulavat taustoja. 
Kappale on melankolinen balladi. Lorden mukaan kappale kertoo aikuistumisesta ja aloilleen asettumisesta. Hän miettii kappaleessa, onko tehnyt elämässä oikeita valintoja. Kappale on folkmusiikkia.
Julkaisu ja vastaanotto.
Lorde ilmoitti kappaleen julkaisusta internetsivuillaan 21. heinäkuuta 2021. ”Stoned at the Nail Salon” julkaistiin digitaalisesti seuraavana päivänä 21. heinäkuuta. Se oli toinen virallinen single Lorden kolmannelta studioalbumilta "Solar Power".
”Stoned at the Nail Salon” ei menestynyt kovin hyvin kaupallisesti, varsinkaan verrattuna Lorden aiempiin singleihin. Kappale nousi Uuden-Seelannin singlelistan sijalle 22. Se oli Britannian singlelistalla sijalla 85. Kappale ei päässyt Yhdysvaltain Billboard Hot 100 -listalle. Se oli kuitenkin sijalla 18 rock- ja alternative-listalla. Single on saanut kultalevyn sertifikaatin Uudesta-Seelannista. 
Kappale sai ristiriitaisen vastaanoton mediassa. Useat kriitikot kehuivat sen introspektiivisiä sanoituksia ja tunnelmaa. Toiset taas pitivät sitä tylsänä.
Maorinkielinen versio.
Lorde julkaisi kappaleesta maorinkielisen version nimeltä ”Te Ao Mārama” syyskuussa 2021. Se on mukana hänen EP-levyään "Te Ao Mārama", joka sisältää viisi "Solar Power" -albumin kappaletta Uuden-Seelannin alkuperäiskansan maorien kielellä esitettynä. EP:n tuotto luovutetaan hyväntekeväisyyteen maorinkielen opetukseen ja luonnonsuojeluun. 
Maorinkielen tulkki Hana Mereiha käänsi kappaleen sanat englannista maoriksi. Maorimuusikko Bic Runga laulaa taustoja Marlon Williamsin kanssa. ”Mata Kohore” nousi sijalle 10 Uuden-Seelannin maorinkielisten singlejen listalla.
Kokoonpano.
Molemmat versiot
Stoned at the Nail Salon
Mata Kohore
Palaun senaatti

Palaun senaatti () on Palaun parlamentin ylähuone.
Palaun perustuslaki ei ota kantaa siihen, kuinka monta henkilöä senaattiin tulee valita. Sen sijaan parlamentti nimittää joka kahdeksas vuosi komitean, jonka tehtävänä on päättää senaatin koon ja vaalipiirien rajat. Mikäli kukaan edustaja tai äänestäjä ei vastusta ehdotusta, se astuu voimaan. Senaatin koko on enintään 18 ja vähintään 9.
Vaalit järjestetään neljän vuoden välein enemmistövaalitavalla koko maan kattavasta vaalipiiristä. Kaikki senaattorit ovat sitoutumattomia, vaikkei poliittisia puolueita ole erikseen kielletty. 
Senaattoreiksi valittavien tulee täyttää seuraavat ehdot:
Viimeisimmät vaalit pidettiin 5. marraskuuta 2024 ja samassa yhteydessä valittiin myös maan presidentti. Senaatin puhemiehenä on vuodesta 2017 lähtien toiminut Hokkons Baules.
Zendan vanki (romaani)

Zendan vanki () on Anthony Hopen seikkailuromaani vuodelta 1894.
Romaanin päähenkilö on Rudolf Rassendyll, englantilainen herrasmies, joka esiintyy Ruritanian kuningaskunnassa maan kuninkaana pelastaakseen oikean kuninkaan tämän velipuolen maanpetokselliselta juonelta. Tehtävässä Rassendylliä avustavat eversti Sapt ja Fritz von Tarlenheim. Romaanista tuli menestys, ja Hope kirjoitti sille jatko-osan "Rupert of Hentzau" (1898). Hopen luoma fiktiivinen keskieurooppalainen Ruritania antoi sittemmin innoitusta monille muille romaaneille ja elokuville. Zendan vanki on saanut myös lukuisia elokuvasovituksia. Romaani ilmestyi suomeksi ensimmäisen kerran vuonna 1922.
Haisnes

Haisnes on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Dunkerque-Schelde -kanavan varrella, noin 15 kilometriä Béthunein kaupungista itään.
Historia.
Haisnesin historia juontaa roomalaisten hallintakaudelle, ja kylä sijaitsi roomalaisen tien varrella, joka yhdisti Casselin Arrasiin. Kaarle Suuren asiakirjassa Haisnesin kylä määrättiin Marchiennesin luostarille. Kaupunki linnoitettiin jo vuonna 1271, ja siitä tuli strateginen tukikohta kaikkien sotien aikana. Ensimmäisen kerran se tuhoutui vuonna 1304 ranskalaisten ja flaamien välisissä taisteluissa, ja sota jatkui useita vuosia. Seuraavan kerran Haisnes ryöstettiin vuonna 1489. Vuosina 1641, 1642 ja 1647 ranskalaiset hyökkäsivät kaupunkiin sodissa Espanjaa vastaan. Vuosina 1708–1713 Espanjan perimyssodan tiimellyksessä kylän kaikki talot poltettiin ja purettiin, vain kirkko jäi pystyyn. Vuonna 1713 Artois ja samalla siihen kuuluva Haisnes liitettiin lopullisesti Ranskaan.
Vuonna 1858 kaivosyhtiö Compagnie des mines de Douvrin löysi kunnan alueelta kivihiiltä, ja vuonna 1861 Haisnesin kaivos aloitti tuotantonsa. Yhtiön osti vuonna 1873 vaikutusvaltainen Compagnie des Mines de Lens, joka järjesteli sen uudelleen kaivokseksi nro 6. Ensimmäisen maailmansodan aikana saksalaiset tunkeutuivat Haisnesiin ja miehittäen sen. Kylä sijaitsi lähellä rintamaa ja se tuhottiin täysin. Jälleenrakennuksen aikana kaivos nro 6 modernisoitiin ja sitä käytettiin vuoteen 1936 asti. Tämän jälkeen se toimi Hulluchin kaivoksen nro 13 ilmanvaihtokuiluna aina sen sulkemiseen vuonna 1955 asti. Kaivoksen nro 6 säilyneet rakennelmat ja laitteistot on lisätty historiallisten muistomerkkien luetteloon vuonna 2004.
Björsinkallio

Björsinkallio () on Vaasan 50. kaupunginosa ja asuinalue Sundomin pohjoisosassa. Se sijaitsee noin viiden kilometrin päässä keskustasta. Alueella on Björsinkallion louhos, jota ollaan kehittämässä virkistysalueeksi.
Liikenneyhteydet.
Kaupunginosa sijaitsee yhdystien 6741 varrella. Björsinkallioon pääsee Vaasan joukkoliikenteen Liftin linjalla 21 keskustasta Sundomiin.
Uuraisten paloasema

Keski-Suomen pelastuslaitoksen Uuraisten paloasema sijaitsee Uuraisilla osoitteessa Hitsaajantie 6. Asemalla toimii vapaaehtoinen palokunta, Uuraisten VPK r.y.
Tyynenmeren saarten huoltohallintoalueen kansanäänestys perustuslaista 1978

Tyynenmeren saarten huoltohallintoalueen perustuslakia koskeva kansanäänestys järjestettiin 12. kesäkuuta 1978. Sen tarkoituksena oli muodostaa uusi valtio, joka itsenäistyisi huoltohallintoalueesta vuoden sisällä. Kansanäänestystä ei järjestetty nykyisen Pohjois-Mariaanien alueella, joka kyllä kuului huoltohallintoalueeseen, mutta sen hallinto oli erillään sen muista osista.
Kansanäänestyksessä käytettiin osittain liikkuvia vaaliuurnia, joita kuljetettiin pienten saarten ja atollien välillä veneillä. Äänestäjien ei tarvinnut matkustaa 3 kilometriä kauemmaksi päästäkseen äänestämään. Ennen äänestyspäivää järjestettiin myös yleisötapahtumia, joissa ihmisiä opetettiin äänestämään. Vaaliuurnat olivat äänestyspäivänä auki klo 7–19 ja yhtä poikkeusta lukuun ottamatta, kun Chuukilla sijaitsevalla äänestyspaikalla ääntänsä jo käyttäneitä ihmisiä piti poistaa äänestyspaikalta, äänestys sujui ilman järjestyshäiriöitä.
Kansanäänestyksen tulos oli seuraavanlainen:
Kansanäänestyksen seurauksena Marshallinsaaret ja Palau erosivat huoltohallintoalueesta ja julistautuivat itsenäiseksi. Uuden perustuslain hyväksyneet Yap, Chuuk, Pohnpei ja Kosrae muodostivat Mikronesian federaation 10. toukokuuta 1979.
Skandia (yritys)

Skandia on ruotsalainen vuonna 1855 perustettu vakuutusyhtiö. Se oli yksi Ruotsin ensimmäisistä vakuutusyhtiöistä, ensimmäinen vakuutusosakeyhtiö ja ensimmäinen henkivakuutuksia tarjonnut yhtiö Ruotsissa. Henkivakuutusten lisäksi se myi alusta asti palovakuutuksia. 
Yhtiö kansainvälistyi varhain. Jo perustamisvuonna 1855 avattiin toimisto Hampurissa. Kaksi vuotta myöhemmin toiminta aloitettiin Pietarissa. Tytäryhtiöitä ja toimistoja oli enimmillään 25 maassa, ja toiminta kattoi yli 100 maata ympäri maailmaa.
Vuonna 2002 Skandia myi Yhdysvaltain-toimintonsa yhdysvaltalaiselle henkivakuutusyhtiö Prudential Financialille 1,15 miljardilla eurolla.
Vuonna 2006 eteläafrikkalainen Old Mutual osti lähes 75 % Skandian liiketoiminnasta. 2012 OP-Pohjola osti sen Suomen-toiminnot. Vuonna 2014 tytäryhtiö Skandia Liv osti emoyhtiönsä Old Mutualilta, ja Skandiasta tuli jälleen keskinäinen vakuutusyhtiö. Toimitusjohtaja vuodesta 2015 on ollut Frans Lindelöw.
Vuonna 2010 yhtiö tuomittiin maksamaan korvauksia tuhansille suomalaisille asiakkailleen. Skandia Life oli myynyt vuosina 1998–2003 tuhansia sijoitussidonnaisia eläke- ja sijoitusvakuutuksia tarjouslaskelmalla, josta puuttui vakuutusyhtiön perimä vuotuinen yhden prosentin suuruinen kulu. Vakuutusvalvontavirasto huomautti virheestä ja vaati Skandiaa korjaamaan tarjouslaskelmansa. Tapauksen käsittely eteni korkeimpaan oikeuteen asti.
1990-luvun loppuvuosina yhtiö maksoi johtajilleen valtavia bonuksia. Syyttäjän mielestä johtajat syyllistyivät törkeisiin verorikoksiin siirtäessään kahdeksan miljoonan euron edestä saamiaan bonusrahoja Ruotsin verottajan ulottumattomiin, mutta Tukholman käräjäoikeus vapautti johtajat veropetossyytteistä.
Miia Äkkinen

Miia Äkkinen (o.s. Mäki-Rahkola, s. 24. tammikuuta 1973) on uransa päättänyt pesäpalloilija. Äkkinen toimii myös Mailattarien puheenjohtajana ja on toiminut tehtävässä seuran perustamisesta lähtien. Äkkinen valittiin myös vuonna 2024 Pesäpalloliiton johtokuntaan.
Yksityiselämä.
Miia Äkkinen on pesäpalloilijoiden Petra Äkkisen ja Pihla Äkkisen äiti.
Cambrin

Cambrin on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin kahdeksan kilometriä Béthunein kaupungista itään.
Historia.
Kylä on todennäköisesti peräisin roomalaisajalta. Arkeologiset löytöjen mukaan roomalaiset asuivat Cambrinin suoalueen rannoilla gallialaisten valtakaudella. 400-luvulla frankit asettuivat alueelle, josta tuli Merovingien valtakunta. 1300- ja 1400-luvuilla Cambrinin lordit rakennuttivat feodaalisen linnan, joka sijaitsi nykyisen hautausmaan lähettyville. Ranskan vallankumouksen aikaan linna kuului Villers-au-Tertrestä kotoisin olevalle De Wavrinin suvulle. Béthunen ja Lillen yhdistävä valtatie rakennettiin vuonna 1727, jolloin erittäin huonossa kunnossa ollut linna purettiin. 1900-luvulla Cambrin kärsi suuresti maailmansodista, erityisesti vuosien 1914–1918 sodasta, jonka aikana kylä jälleen kerran tuhoutui. Kunnan alueella on kaksi sotilashautausmaata tältä ajalta.
Cambrinin suo.
Cambrinin soiden luonnonsuojelualue kattaa yli 74 hehtaaria Cambrinin kunnassa Lillen ja Béthunen välissä. Tämä kosteikko sijaitsee Lysjoen tulvatasangolla, Beuvryn, Cuinchyn ja Festubertin soiden yhteydessä. Luonnonsuojelualue on erityisen merkittävä linnuille. Siellä pesivät muiden muassa punasotka, mustakaulauikku ja lapasorsa. Alue on muuttolintujen, kuten jouhisorsa, tavi ja harmaasorsa, levähdyspaikka. Alueella on myös merkittävä kasvillisuus. Useat havaituista lajeista ovat harvinaisia tai uhanalaisia Nord-Pas-de-Calais'ssa, kuten punakämmekkä, liejupahaputki ja lattasädekaisla.
Inga Röning

Inga Röning (s. 8. maaliskuuta 1974) on suomalainen kirjailija, käsikirjoittaja ja toimittaja.
Röning kirjoitti ylioppilaaksi Pyhäjoen lukiosta ja kouluttautui graafiseksi suunnittelijaksi. Hän on toiminut käsikirjoittajana muun muassa Ylellä. Röning on julkaissut sekä aikuisille suunnattuja teoksia että lastenkirjallisuutta.
Lillers

Lillers on kunta Pohjois-Ranskassa Pas-de-Calais’n departementissa Hauts-de-Francen alueella. Se sijaitsee noin 13 kilometriä Béthunein kaupungista länteen.
Kaupunki sijaitsee Artois’n kukkuloiden ja Lysin jokilaakson välissä. Kunnan pinta-alasta on yli 60 % viljelysmaata. Lillers oli huomattava kenkäteollisuuskaupunki toiseen maailmansotaan asti, mutta myöhemmin se siirsi painopisteensä konepaja- ja tekstiiliteollisuuteen, kuljetukseen ja logistiikkaan sekä maataloustuotteiden jalostukseen kuten sokeritehtaaseen ja tislaamoon.
Kunnan nähtävyyksiä on Saint-Omerin kollegiokirkko, joka on Pohjois-Ranskan suurin romaaninen uskonnollinen rakennus. Kirkon ensimmäiset perustukset rakennettiin luultavasti vuonna 1043 tai 1048, ja kirkko pystytettiin vuosien 1125 ja 1135 välillä. Lillersin herra Wenemar rakennutti kirkon Pyhän Omerin kunniaksi tehtyään pyhiinvaelluksen Roomaan. Kirkko on kunnostettu 1500- ja 1600-luvuilla.
Hopeasepän talo, La Maison de l’Argentier, on kaupungin vanhin talo. Se on rakennettu vuonna 1631.
Helsinge (Gribskov)

Helsinge on taajama Gribskovin kunnassa Tanskassa. Taajamassa oli 9 719 asukasta vuoden 2025 alussa.
Helsinge oli vuoteen 2007 samannimisen kunnan keskustaajama.
Anders Bircow

Anders Werner Bircow Lassen (s. 15. joulukuuta 1951 Helsinge) on tanskalainen näyttelijä ja koomikko. Hän on tullut tunnetuksi yhtenä Linie 3 -trion jäsenistä Thomas Ejen ja Preben Kristensenin kanssa. Bircow on myös ääninäytellyt useissa lastenelokuvissa.
Holløse

Holløse on taajama Gribskovin kunnassa Tanskassa. Taajamassa oli 314 asukasta vuoden 2025 alussa.
Holløselund

Holløselund on taajama Gribskovin kunnassa Tanskassa. Taajamassa oli 340 asukasta vuoden 2025 alussa.
Kagerup

Kagerup on taajama Gribskovin kunnassa Tanskassa. Taajamassa oli 392 asukasta vuoden 2025 alussa.
Mårum

Mårum on taajama Gribskovin kunnassa Tanskassa. Taajamassa oli 222 asukasta vuoden 2025 alussa.
Ramløse

Ramløse on taajama Gribskovin kunnassa Tanskassa. Taajamassa oli 1 529 asukasta vuoden 2025 alussa.
Rågeleje

Rågeleje on taajama Gribskovin kunnassa Tanskassa. Taajamassa oli 702 asukasta vuoden 2025 alussa.
Smidstrup (Gribskov)

Smidstrup on taajama Gribskovin kunnassa Tanskassa. Taajamassa oli 1 156 asukasta vuoden 2025 alussa.
Strand Esbønderup

Strand Esbønderup on taajama Gribskovin kunnassa Tanskassa. Taajamassa oli 268 asukasta vuoden 2025 alussa.
Søborg

Søborg on taajama Gribskovin kunnassa Tanskassa. Taajamassa oli 237 asukasta vuoden 2025 alussa.
L’Agefi

L’Agefi (lyhenne sanoista "Agence économique et financière") on sveitsiläinen vuonna 1950 perustettu talouteen keskittyvä sanomalehti. Samanniminen lehti oli ilmestynyt Ranskassa vuodesta 1911.
TagesWoche

TagesWoche oli sveitsiläinen yhteiskunnallinen viikkolehti, joka oli linjaltaan keskusta-vasemmistolainen. Sen perusti vuonna 2011 joukko "Basler Zeitungista" eronneita toimittajia. Lehti ilmestyi vuoteen 2018, jolloin se ajautui konkurssiin.
Titta Jokisen filmografia ja esiintymiset

Tämä on Titta Jokisen filmografia ja esiintymiset.
Fantasy General II

Fantasy General II: Invasion on Owned by Gravityn kehittämä ja Slitherinen julkaisema taktiikkapeli. Peli on julkaistu vuonna Windowsille, ja seuraavana vuonna PlayStation 4:lle, ja Xbox Onelle, sekä vuonna 2021 Nintendo Switchille.
Vastaanotto.
Peli sai V2.fi:n arvostelussa neljä tähteä viidestä.
Lost Judgment

Lost Judgment () on Ryū ga Gotoku Studion kehittämä ja Segan julkaisema toimintaroolipeli. Peli on julkaisu vuonna PlayStation 4:lle, PlayStation 5:lle, Xbox Onelle ja Xbox Series X/S:lle, sekä vuonna 2022 Windowsille.
Pelaaminen.
Peli on seuraaja vuonna 2019 julkaistulle pelille "Judgement". Päähenkilön Yagamin on jälleen selvitettävä murhaa, sekä toimittava salassa. Pelin sijoittuu kahteen paikkaan: Kamurochoon sekä Yokohamaan. Pelissä on uusia etsiväkykyjä hiiviskelyyn ja liikkumiseen sekä todisteiden etsintään.
Vastaanotto.
Peli sai IGN:n arvostelussa arvosanaksi 7/10. Pelissä on kiinnostava ennakkoasetelma, mutta tarina ei jaksa kantaa loppuun asti ja etsivätoiminnot ovat pinnallisia. Sivujuonet olivat kuitenkin kiinnostavia.
Dungeons (pelisarja)

Dungeons on Realmforge Studiosin kehittämä ja Kalypso Median julkaisema strategiapelisarja.
Audomar

Audomar (, ) (n. 600 – 1. marraskuuta 667) oli kristitty pyhimys, joka tunnettiin myöhemmin nimellä Pyhä Omer.
Audomar syntyi Coutancesin lähellä Orvalissa. Hän oli munkkina Luxeuil’n luostarissa. Noin vuonna 630 frankkien kuningas Dagobert I nimesi hänet Thérouannen piispaksi evankelioimaan nykyistä Nord-Pas-de-Calais’n aluetta. Hän paransi onnistuneesti sairaita ja käännytti Artois’n ja Flanderin uudelleen kristinuskoon. Samalla hän lunasti vankeja ja vapautti heidät sekä huolehti leskistä ja köyhistä. Vähitellen hänen maineensa kasvoi hänen tekemien ihmeiden ja parantamisten kautta. Pyhä Omer perusti luostarin, jonka ympärille kasvoi Saint-Omerin kaupunki.
Audomarille omistettua päivää vietetään 9. syyskuuta.
Akshay Venkatesh

Akshay Venkatesh (s. 1981 New Delhi, Intia) on intialaissyntyinen australialainen matemaatikko, joka toimii professorina Institute for Advanced Studyssä (IAS) ja on tunnettu tutkimuksistaan lukuteorian alalla. Hän vastaanotti Fieldsin mitalin vuonna 2018 merkittävistä panoksistaan matematiikassa.
Elämäkerta.
Varhaiselämä ja koulutus.
Akshay Venkatesh syntyi New Delhissä, Intiassa, vuonna 1981 tamililaistaustaiseen perheeseen ja muutti kaksivuotiaana Perthiin, Australiaan. Hän osoitti varhain matemaattista lahjakkuutta ja osallistui teini-iässä fysiikan ja matematiikan kansainvälisiin olympialaisiin, joissa hän sai mitaleita. Venkatesh aloitti yliopisto-opinnot Länsi-Australian yliopistossa 13-vuotiaana ja suoritti matematiikan kandidaatin tutkinnon 16-vuotiaana. Hän väitteli tohtoriksi Princetonin yliopistosta 21-vuotiaana Peter Sarnakin ohjauksessa.
Ura.
Venkatesh toimi opettajana Massachusetts Institute of Technologyssä (MIT) ja New Yorkin yliopiston Courantin instituutissa ennen siirtymistään Stanfordin yliopistoon professoriksi vuonna 2008. Myöhemmin hän sai professorin paikan Institute for Advanced Studyssä, jossa hän on toinen intialaistaustainen henkilö tässä tehtävässä.
Tutkimus.
Venkateshin tutkimus keskittyy lukuteoriaan, ja siihen liittyy geometriaa, dynamiikkaa ja algebrallista topologiaa. Hän on kehittänyt menetelmiä, jotka yhdistävät analyyttistä lukuteoriaa, ergoditeoriaa ja homotopiateoriaa. Hänen tutkimusalueitaan ovat:
Palkinnot.
Venkatesh on saanut useita tunnustuksia, mukaan lukien:
Yksityiselämä.
Venkatesh pitää yhteyttä intialaisiin sukulaisiinsa ja vierailee maassa säännöllisesti, erityisesti Tata Institute of Fundamental Researchissä (TIFR) Mumbaissa. Hänen harrastuksiinsa kuuluvat juokseminen, kaunokirjallisuuden lukeminen sekä intialaisen klassisen musiikin ja länsimaisen rockmusiikin kuuntelu.
Gambian kansalliskokous

Gambian kansalliskokous () on Gambian yksikamarinen parlamentti. Siinä on 58 jäsentä, joista 53 valitaan vaaleilla viiden vuoden välein ja loput viisi ovat presidentin nimittämiä.
Vaalitapa.
Kansalliskokouksen 58 edustajasta 53 valitaan enemmistövaalitavalla yhden edustajan vaalipiireistä. Loput nimittää tasavallan presidentti. Äänioikeusikäraja vaaleissa on 18 vuotta ja ehdokkaiden on oltava 21 vuotta täyttäneitä. Äänestyspakkoa ei ole. Vaaleissa ei ole sukupuoli- tai vähemmistökiintiöitä. 
Historia.
Nykyinen kansalliskokous perustettiin Yahya Jammehin vuonna 1994 tekemän sotilasvallankaappauksen jälkeen. Kolme vuotta myöhemmin järjestetyissä ensimmäisissä vaaleissa hänen puolueensa Isänmaallisen uudelleensuuntautumisen ja rakentavuuden liittouma (APRC) sai suuren enemmistön, jonka se säilytti vuonna 2002. Vuoden 2007 vaaleissa, joihin alle puolet äänioikeutetuista osallistui, APRC sai lähes kaikki paikat. Vuonna 2012 se menetti kannatustaan, mutta kasvatti paikkamääräänsä yhdellä – tämän mahdollistaa käytössä oleva enemmistövaalitapa.
Jammeh hävisi presidentinvaalit vuonna 2016 ja hänet pakotettiin eroamaan. Seuraavan vuoden parlamenttivaaleissa uuden presidentin Adama Barrowin entinen puolue Yhdistynyt demokraattinen puolue (UDP) sai enemmistön paikoista. Vuoden 2022 vaaleissa Barrowin uusi Kansanpuolue nousi äänimäärältään niukasti suurimmaksi, mutta ei saavuttanut paikkaenemmistöä. Sitoutumattomia ehdokkaita valittiin ennätykselliset kaksitoista.
Työskentely.
Kansalliskokouksen säännöllisiä istuntoja järjestetään maalis-, kesä-, syys- ja joulukuussa. Lisäksi ylimääräisiä istuntoja voidaan järjestää milloin vain. Pysyviä valiokuntia on 18.
Kansalliskokouksen säätämät lait menevät presidentin vahvistettavaksi. Mikäli hän kieltäytyy, laki palautuu kansalliskokoukseen uudelleentarkisteltavaksi. Mikäli parlamentti ja presidentti eivät pääse yhteisymmärrykseen, lopullisen päätöksen lain hyväksymisestä tekee perustuslakituomioistuin.
Kansalliskokouksella on rajoittamaton valta päättää valtion budjetista.
Gambian pääministerin ja hallituksen on nautittava kansalliskokouksen luottamusta.
Society for Humanistic Judaism

Society for Humanistic Judaism (lyh. SHJ) on yhdysvaltalainen humanistisen juutalaisuuden seurakunta- ja yhteisöorganisaatio. SHJ:n toiminta on suuntautunut kulttuurisille, sekulaareille, humanistisille, ateistisille, agnostikoille ja vapaa-ajattelijoille, mutta ei-uskonnollisille juutalaisille.
Historia.
1960-luvulle mennessä reformijuutalaisuuden liberaalimpi siipi oli siirtymässä jopa reformiteologian lähestymistapojen ulkopuolelle ja omaksui humanistisen kannan. He erosivat sekä American Ethical Unionista että American Conservative Unionista halustaan säilyttää rabbin johtaman synagogan uskonnolliset perinteet. 
Tämä kanta johti Society for Humanistic Judaism -järjestön perustamiseen vuonna 1963. Yhdistyksen perusti rabbi Sherwin Wine, joka ehdotti juutalaisen uskonnollisen elämän jatkamista ilman minkäänlaista jumalan olemassaolon tunnustamista.
Dungeons 4

Dungeons 4 on Realmforge Studiosin kehittämä ja Kalypso Median julkaisema strategiapeli. Peli on julkaistu vuonna PlayStation 5:lle, Windowsille ja Xbox Series X/S:lle.
Pelaaminen.
Pelissä rakennetaan luolastoa kuten sarjan aiemmissa osissa. Tarina jatkaa edellisestä "Dungeons 3:sta", mutta sitä ei ole välttämätöntä tuntea ennestään. "Dungeon Keeperin" vaikutus näkyy sarjan inspiraationa, mutta peli on kasvanut merkittävästi. Pelissä on luolaston rakentamisen ja hallinnan lisäksi joukkojen vieminen pintamaailmaan.
Vastaanotto.
Kriitikoiden keskiarvo OpenCriticissä on 78/100.
Isbergues

Isbergues on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Dunkerque-Schelde -kanavan varrella, noin 20 kilometriä Béthunein kaupungista luoteeseen.
Historia.
Isberguesin kaupunki on kokenut lukuisia sotia ja epidemioita. Kaupunki kärsi satavuotisen sodan (1337–1453) taisteluista sekä 1500- ja 1600-lukujen sodista. Myös rutto vaivasi kaupunkia useaan otteeseen 1600-luvun alkupuolella. Pahimmillaan kaupunki menetti epidemiaan puolet väestöstään.
Talous.
Kaupunkiin rakennettiin 1880-luvulla terästehdas, joka erikoistui rautatiekiskojen tuotantoon. Tehtaalla oli paljon belgialaisia terästyöntekijöitä, ja vuonna 1886 Isberguesissa asui 604 belgialaista. Tehdas on tuottanut kidesuunnattuja sähköteräksiä vuodesta 1955 lähtien. Vuonna 1999 ThyssenKrupp Steel osti terästehtaan, ja vuonna 2002 siitä tuli ThyssenKrupp Electrical Steelin tytäryhtiö. Nykyään tehtaan tuotantokapasiteetti on 75 000 tonnia vuodessa, ja se työllistää noin 600 henkilöä. Kaupungissa toimii myös ruostumatonta terästä valmistava tehdas Aperam Stainless France.
Urheilu.
Joka vuosi vuodesta 1947 lähtien kaupunki on isännöinyt Grand Prix d'Isbergues -maantiepyöräilykilpailua. Vuodesta 2018 lähtien tämä Artois’n klassikko on järjestetty myös naisten kilpailuna.
Church of God of Prophecy

Church of God of Prophecy (lyh. COGOP) on yhdysvaltalainen pyhitys-helluntailainen kirkkokunta, jonka perusti vuonna 1903 Ambrose J. Tomlinson. Vuonna 1907 yleiskokous hyväksyi virallisesti nimeksi "Church of God". Vuonna 1952 nimeen lisättiin sana "Prophecy" erottamaan organisaatio muista saman nimisistä kirkkokunnista.
Kirkkokunnalla on paikallisia seurakuntia Yhdysvalloissa 50 osavaltiossa ja kaikkiaan yli 120 maassa ympäri maailmaa. Kirkkokunnassa painotetaan voimakkaasti kansainvälistä lähetystyötä, evankeliointia, nuoriso- ja lapsityötä, nais- ja miestyötä, taloudenhoitoa, viestintää, julkaisutoimintaa, johtajuuden kehittämistä ja opetuslapseutta.
Oppi.
Historiallisesti kirkkokunta jakaa yhteisen perinnön Church of God (Cleveland, Tennessee) -kirkokunnnan kanssa ja kuuluu klassiseen pyhityshelluntailaisuuden valtavirtaan.
Hallinto.
Kirkko on rodullisesti sulautunut kaikilla tasoilla, myös ylimmässä johdossa. Naisilla on merkittävä rooli kirkon asioissa, ja he toimivat pastoraalisissa tehtävissä ja muissa johtotehtävissä. Kirkon vanhimmisto on ottanut käyttöön monijohtajuuden yleisen valvontaryhmän valinnassa. Ryhmä koostuu kahdeksasta ympäri maailmaa sijaitsevasta piispasta, jotka yhdessä yleisen valvojan kanssa vastaavat kirkon innoittavasta johtajuudesta ja vision luomisesta.
Johtajat.
A. J. Tomlinsonin kuoltua vuonna 1943 M. A. Tomlinson nimitettiin yleiseksi valvojaksi ja hän toimi tehtävässä eläkkeelle jäämiseensä asti vuonna 1990. Hän korosti yhtenäisyyttä ja yhteisöllisyyttä ilman rotuun, yhteiskuntaluokkaan tai poliittiseen vakaumukseen perustuvia rajoituksia.
Seuraava päävalvoja, Billy D. Murray, Sr., joka toimi vuodesta 1990 eläkkeelle jäämiseensä vuonna 2000, korosti sitoutumista kristillisen yhtenäisyyden ja maailman evankelioinnin edistämiseen.
Heinäkuussa 2000 Fred S. Fisher, Sr. valittiin neljänneksi yleiseksi valvojaksi Church of God of Prophecy -kirkkokuntaan, jossa hän toimi eläkkeelle jäämiseensä asti syyskuussa 2006.
Elokuussa 2006 piispa Randall E. Howard, silloinen Global Outreach Ministries -johtaja, valittiin kirkkokunnan viidenneksi yleiseksi valvojaksi.
Age of Wonders 4

Age of Wonders 4 on Triumph Studiosin kehittämä ja Paradox Interactiven julkaisema strategiapeli. Peli on julkaistu vuonna PlayStation 5:lle, Windowsille ja Xbox Series X/S:lle.
Pelaaminen.
Peli on 4X-tyylinen strategiapeli, joka sijoittuu fantasiamaailmaan. Eri alueilla tyhjästä aloittaminen perustellaan pelin juonessa eri maailmojen välillä liikkumisella. Pelissä on taktisia taisteluita, jotka tapahtuvat omilla kentillään.
Vastaanotto.
Peli sai IGN:n arvostelussa arvosanaksi 8/10.
BWF World Tour

BWF World Tour on Kansainvälisen sulkapalloliiton (BWF) järjestämä tason 2 sulkapalloturnaussarja. Se on avoin maailman parhaille pelaajille kaksinpelissä (miehet ja naiset) ja nelinpelissä (miehet, naiset ja sekapelit). Turnaus julkistettiin 19. maaliskuuta 2017 ja alkoi vuonna 2018, jolloin se korvasi BWF Super Seriesin, jota järjestettiin vuosina 2007–2017.
BWF World Tour on jaettu kuuteen tasoon: World Tour -finaalit, Super 1000, Super 750, Super 500 ja Super 300 tässä järjestyksessä (osa HSBC World Touria). Yhdessä toisessa turnauskategoriassa, BWF Tour Super 100 -tasolla, jaetaan myös ranking-pisteitä.
Last Train Home

Last Train Home on Ashborne Gamesin kehittämä ja THQ Nordicin julkaisema strategiapeli. Peli on julkaistu vuonna Windowsille.
Pelaaminen.
Pelin tavoitteena on kuljettaa joukko Tsekkoslovakialaisia sotilaita takaisin kotimaahan Venäjän sisällissodan keskellä. Peli on yhdistelmä selviytymispeliä ja roolipeliä, jossa on mukana taktisia taisteluja ja historiallinen narratiivi. Tavoite ei ole sodan voittaminen vaan joukkojen kuljettaminen Vladivostokista. Kuljetettavat henkilöt ovat yksilöitä, joilla on kokemustasot ja omat roolit.
Tuottaja Petr Kolarin mukaan pelissä pyrittiin historialliseen totuudenmukaisuuteen, jota vaikeutti väitettyjen tapahtumien varmistaminen. Peliin harkittiin oikeiden henkilöiden tarinoita, mutta tästä luovuttiin, koska heidän jälkeläisensä voisivat suuttua moraalisista valinnoista joita pelissä on tehtävä. Esimerkiksi pelissä voi pelastaa siviilejä, mutta se voi olla myös ansa, jota pelaajan on arvioitava.
Vastaanotto.
Peli sai "PC Gamerin" arvostelussa arvosanaksi 79/100.
Venäjän keisarikunnan opetusministeriö

Venäjän keisarikunnan opetusministeriö (ven. Министерство народного просвещения Российской империи), tunnetaan myös: "Kansallisen valistuksen ministeriönä", oli Venäjän keisarikunnan hallituksen ministeriö, joka valvoi tiedettä ja koulutusta. Se oli olemassa vuosina 1802–1817 ja 1824–1917. Vuosina 1817–1824 se oli osa uskonto- ja kansanopetusministeriötä.
Otto Aanmaa

Otto Aanmaa on suomalainen säveltäjä, elektronisen musiikin muusikko ja käsityöalan yrittäjä. Hän on tuottanut omaa musiikkia sekä toiminut myös suomalaisten artistien ja yhtyeiden säveltäjänä ja tuottajana, kuten muun muassa yhtyeissä 101 ja 7. taivas. Lisäksi hän on tehnyt televisiosarjoihin musiikkia, kuten muun muassa vuosina 1994–1995 valmistuneeseen suomalaiseen komediasarjaan "Kyllä isä osaa". 
Musiikkityön lisäksi Aanmaa on toiminut myös käsityöalan yrittäjänä. Vuonna 1996 perustettu yritys valmistaa käsityönä laukkuja ja reppuja, jotka valmistetaan Kemiönsaaren Taalintehtaalla. Aanmaan perustama Suomen käsityöyrittäjät (SKYT ry) rekisteröitiin yhdistykseksi vuonna 2015. Kyseinen yhdistys sai alkunsa Aanmaan vuonna 2010 perustamasta Facebook-ryhmästä.
Late

Late on 22. elokuuta 2025 julkaistu suomalaisen heavy rock -yhtyeen Lazy Bonezin viides studioalbumi. Julkaisu on kuusi kappaletta käsittävä EP. Albumin nimikappaleella esiintyy vierailevana artistina Marko Hietala. Hietala on myös osallistunut kappaleen säveltämiseen.
Yhtye julkaisi albumin ainoastaan fyysisenä 200 kappaleen CD-painoksena, joka myytiin loppuun ennakkoon.
Kappaleesta "Late" on julkaistu toukokuussa 2025 Helsingissä kuvattu musiikkivideo.
Kauppakeskus Paletti

Kauppakeskus Paletti on pieni kauppakeskus Kyyjärvellä. Se sijaitsee valtateiden 13 ja 16 välisen kiertoliittymän tuntumassa.
Heinäkuussa 2024 Kyyjärven kunnan ja Osuuskauppa Keskimaan omistama kauppakeskus vaihtoi omistajaa vain yhden euron kauppahinnalla.
Venäjän keisarikunnan ministerineuvosto

Venäjän keisarikunnan ministerineuvosto (ven. Совет министров Российской империи) oli Venäjän keisarikunnan korkein toimeenpanoelin, joka perustettiin keisarin manifestissa annetulla asetuksella 19. lokakuuta 1905, ministerineuvosto ja sen ministeriöt perustettiin Venäjän keisarikunnan yleiseksi hallinnoksi- ja lainsäädännön toimeenpanovallaksi, jonka kokouksia käytiin miniteriöiden yhteiskokouksissa, minieriöiden päälliköiden johdolla.
Venäjän keisarikunnan ministerieuvoston ministeriöt.
Venäjän keisarikunnan ministeriöt:
Anton Johansson

Anton Johansson (s. 1994) on ruotsalainen suunnistaja. MM-kilpailuissa hän saavutti pronssia keskimatkalla Kuopion MM-kilpailuissa 2025. EM-kilpailuissa hän saavutti hopeaa keskimatkalla Rakveren EM-kilpailuissa 2022. Sama tulos on myös hänen paras sijoituksensa yksittäisessä suunnistuksen maailmancupin osakilpailussa. Nuorten MM-kilpailuissa hän saavutti kaksi maailmanmestaruutta, kaksi hopeaa ja yhden pronssin. Seuratasolla hän edustaa OK Orionia.
Piikkimakrillikalat

Piikkimakrillikalat (Carangiformes) on viuhkaeväisiin kuuluva kalalahko. Lahkon lajeja tavataan Kaikista meristä.
Lajit ja taksonomia.
Piikkimakrillikalat on erotettu omaksi lahkokseen molekyylifylogeneettisten tutkimusten perusteella. Eräissä lähteissä lahkoon katsotaan kuuluvaksi viisi tai kuusi heimoa ja noin 160 lajia. Tuoreimpien tutkimusten mukaan lahko on kuitenkin huomattavasti laajempi, ja siihen kuuluu 32 heimoa ja yli 1 100 lajia. Alalahkot ovat piikkimakrillikalat (Carangoidei, 4 heimoa), robalokalat (Centropomoidei, 4 heimoa), kirveskalat (Menoidei, 3 heimoa), töyhtökalat (Nematistoidei), 1 heimo), kampelakalat (Pleuronectoidei, 17 heimoa) ja ampujakalat (Toxotoidei, 2 heimoa). Piikkimakrillikalat ovat läheistä sukua yhdyskiduskaloille.
Piikkimakrillikalat ovat ruumiinmuodoltaan usein sukkulamaisia tai kampelakalojen tapauksessa hyvin litteitä ja epäsymmetrisiä. Yhdistäviä tekijöitä ovat muun muassa putkimaisten sierainten rakenne ja pään luuston ja hampaiston yhteiset piirteet.
Levinneisyys ja elintavat.
Piikkimakrillikaloja tavataan maailmanlaajuisesti. Suurin osa niistä on mereisiä lajeja, mutta esimerkiksi ampujakaloja ja robalokaloja esiintyy makeissa vesissä. Kampelakaloja lukuunottamatta piikkimakrillikalat ovat usein voimakkaita ja nopeita uimareita.
Botnia Paradise

Botnia Paradise on musikaali, jonka on tehnyt ja jossa esiintyy suomenruotsalainen huumoriryhmä Kaj. Musikaali kuvaa elämää Itämeren laivoilla sekä henkilökunnan että matkustajien näkökulmasta. Botnia Paradise on ”Itämeren halvin risteilyalus”, vuonna 1972 rakennettu ruostepaatti, jonka kapteeni on myynyt kaiken turvallisuusvarustuksen, mukaan lukien pelastusveneet ja pelastusliivit, rahoittaakseen henkilökunnan juhliin erilaisia tarvikkeita. Poikamiehet Dan-Ole ja Bertel nousevat laivaan etsiäkseen naisseuraa.
Musikaali on Kaj'n toinen musikaali Wasa Teaterissa Gambämarkin jälkeen. Musikaali on teatterin historian menestynein, sillä sitä kävi katsomassa 27 472 katsojaa enemmän kuin Colorado Avenue vuonna 1999 (27 444 katsojaa), Sound of Music vuonna 1994 (25 355 katsojaa) ja Gambämark vuonna 2018 (23 341 katsojaa).
Roolit.
Jakob Norrgård – Benjamin, nuori mies, joka etsii suuntaa ja paikkaansa elämässä. Hänellä on sama nimi kuin Benjamin Ingrosso, ja artistiura Ruotsissa on hänen suurin haaveensa, koska hän on kasvanut Ruotsin tv:n, Melodifestivalenin ja Allsång på Skansenin parissa. Puhuu huonosti suomea. On "Linda Q:n" fanipoika; Linda vastaa laivan viihteestä.
Kevin Holmström – Dan-Ole, linnuista kiinnostunut poikamies, Pohjanmaan Stig-Helmer Olsson ("Sällskapsresan"), pukeutuu shortseihin ja kantaa kiikaria, asuu äitinsä luona.
Axel Åhman – Bertel, Dan-Olen paras ystävä, yrittäjä ja raitistunut peliriippuvainen, Pohjanmaan Ole Bramserud
Johan Aspelin – kapteeni Juha-Mika "Kossu" Koskiniemi ("Kossu" on slangi-ilmaus Koskenkorva-viinalle)
Carola Sarén – Sinikka, risteilyemäntä, joka selvittää kaikenlaiset ongelmat (jotka kapteeni usein aiheuttaa); keittää pontikkaa (muscha, kotitekoinen viina) tulojen kasvattamiseksi, hallitsee Heimlichin otteen, varastaa polttoainetta Viking Amorellasta
Jonas Bergqvist – kovanaama Tuplajuusto, suomalais- ja Närpiölähtöinen moottoripyöräilijä, jolla on kova luonne mutta pehmeä puoli – rakastaa romantiikkaa ja runoutta
May Schjörlien, Riikinruotsalainen schlager-diiva Linda Q, joka vastaa "maailmanluokan" viihteestä laivalla, nostattaa eurodance-tunnelmaa
Mathilda Kruse, lastenkerhon vetäjä, Benjamins laulutaitoinen kollega ja uusi rakkaus Julia
Tove Qvickström, Eva-Lisa, lintuharrastaja ja käytännöllisesti pukeutuva nainen, Dan-Olen naispuolinen vastine
Markus Lytts, laivan trubaduuri, kertoja
Glock-veitsi

Glock-veitsi () on itävaltalaisen Glockin suunnittelema ja valmistama sotilasveitsi. Se sopii myös Steyr AUG -rynnäkkökiväärin pistimeksi. Veitsestä on kaksi versiota: Feldmesser 78 ja Feldmesser 81.
Historia.
Itävaltalainen muovi- ja metallialan yritys Glock kehitti sotilasveitsen alun perin Itävallan asevoimille. Glock valmisti erilaisia välineitä muovista, ja päätti vuonna 1976 liittyä mukaan asevoimien kilpailuun veitsestä, jota voi käyttää Steyr AUG -rynnäkkökiväärin pistimenä. Glockin kestävä mutta suhteellisen kevyt ja edullinen veitsi voitti kilpailun, ja armeija tilasi 25 000 Feldmesser 78:ksi nimettyä veistä. Glockista tuli myöhemmin asealan suuryhtiö polymeerirunkoisten pistooliensa myötä. Veitsistä on tullut suosittuja, ja niitä on joidenkin sotilasyksiköiden käytössä eri maissa. Veitsiä myydään myös kuluttajille esimerkiksi retkeilykäyttöön. Veitsiä on kutsuttu kestäviksi ja käytännöllisiksi mutta kevyiksi. FM 78 -veitsestä julkaistiin 40-vuotisjuhlaerä vuonna 2018.
Suunnittelu.
Glock-veitsien terät ovat elektroforeettisesti pinnoitettua HRC 55 -vahvuuden terästä. Veitsien kahvat ovat polymeeriä, ja niitä on muutamaa väriä (musta, oliivinvihreä, harmaa, vaaleanruskea). Tuppi on myös polymeeriä ja kahvan kanssa samaa väriä. Veisen kahvan päässä on muovinpalalla peitetty kolo, johon AUG-kivääri liitetään, kun veistä käytetään sen pistimenä. Väisti toimii pullonavaajana. Veitsi soveltuu myös heittämiseen.
Veitsestä on kaksi mallia: FM 78 ja FM 81. 78 on perinteinen kenttäveitsi, jonka terä on 165 millimetriä pitkä ja 5 mm paksu. Veitsi on kokonaisuudessaan 290 mm pitkä ja painaa 206 grammaa. 81 on selviytymisveitsi, jonka terän selkäpuolella on sahanterä. Sahanterä laajentaa käyttökohteita, esimerkiksi mahdollistaa puun sahaamisen. Veitsen ulkomitat ovat 78:n kanssa samat, mutta veitsi painaa 202 g.
Newfoundland Regiment

Newfoundland Regiment on kanadalainen juniorijääkiekkojoukkue. Joukkue pelaa Ligue de hockey junior majeur du Québecissa eli LHJMQ:ssa. Joukkueen kotiareena on Mary Brown's Centre St. John’sissa, Newfoundland ja Labradorin provinsissa.
Joukkue.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Miesten Superpesiksen kausi 2025

Superpesiksen kausi 2025 on Suomen pesäpallon pääsarjan Superpesiksen 36. kausi.
Joukkueet.
Lähteet: 
Sarjajärjestelmä.
Miesten Superpesiksessä pelaa 12 joukkuetta kaudella 2025. Runkosarjan ottelumäärä on 33 joukkuetta kohden.
Runkosarja.
Runkosarja pelataan kolminkertaisena sarjana. Sarjan kolmas ottelukierros määrittyy kauden 2024 runkosarjan sijoitusten mukaisesti siten, että kaudella 2024 1.–6. sijoittuneet joukkueet saavat kolmannella ottelukierroksella kuusi (6) kotiottelua ja 7.–12.-sijoittuneet joukkueet viisi (5) kotiottelua. Kolmannella ottelukierroksella koti- ja vierasottelut arvotaan.
Ylemmät pudotuspelit.
Runkosarjan kahdeksan parasta jatkavat pudotuspeleihin. Pudotuspeliparit muodostetaan runkosarjan sijoitusten perusteella. Kotietu on aina runkosarjassa paremmin sijoittuneella joukkueella. Puolivälierät, välierät ja loppuottelu pelataan paras viidestä –järjestelmällä. Paras kahdesta -järjestelmällä pelattavan pronssiottelun aloituksen koti- tai vieraskentällä päättää runkosarjassa paremmin sijoittunut joukkue. Jos pronssiottelussa otteluvoitot ovat tasan, jatko-otteluna pelataan ylimääräinen kotiutuskilpailu ratkaisuun saakka. Jatko-ottelussa ovat käytettävissä toisessa pronssiottelussa edustuskelpoiset pelaajat
Alemmat pudotuspelit.
Runkosarjassa 11. ja 12. sijoittuneet joukkueet pelaavat putoamiskarsinnan paras viidestä -järjestelmällä. Häviäjä putoaa Ykköspesikseen kaudelle 2026 ja voittaja jatkaa Superpesis-karsintaan Ykköspesiksen loppuottelun häviäjää vastaan. Ykköspesiksen loppuottelun voittaja nousee Superpesikseen kaudelle 2026. Superpesis-karsinnan voittaja pelaa Superpesiksessä ja häviäjä Ykköspesiksessä kaudella 2026.
Satulasarvikki

Satulasarvikki ("Walckenaeria atrotibialis") on riippuhämähäkkien heimoon Linyphiidae kuuluva pienikokoinen laji. Sen jalat ovat muuten oranssit, mutta ainakin kahden ensimmäisen jalkaparin sääret ovat usein mustat.
Satulasarvikki elää maanpinnan tuntumassa ja pärjää monenlaisissa elinympäristöissä. Sitä tavataan kaikkialla Suomessa, mahdollisesti pohjoisinta Lappia lukuun ottamatta.
Koiraan pituus on 2,0–2,4 mm ja naaraan 2,2–3,0 mm. Hämähäkkien pituus mitataan ilman jalkoja.
Bättre Folk

Bättre Folk on vuosittain heinäkuussa Hailuodon Marjaniemessä järjestettävä festivaali, joka tuo esiin uutta musiikkia ja indiemusiikkia. Tapahtuma järjestettiin ensimmäisen kerran vuonna 2011. Sen perusti Aki Roukala. Musiikin lisäksi Bättre Folk -festivaalissa on painotettu kirjallisuutta.
Bättre Folk peruuntui covid-19-pandemian takia vuonna 2020. Vuonna 2021 esiintyjiin kuuluivat Maustetytöt, Vesta, Jesse Markin, Ruusut, Chisu ja Samuli Putro. Vuonna 2023 yksi pääesiintyjistä oli J. Karjalainen. Vuonna 2024 tapahtumaan ei sisällytetty kirjallisuusohjelmaa. Esiintyjien joukossa olivat tuolloin Pariisin Kevät, Vesta, Antti Autio, Egotrippi, Jesse Markin, Rebekka Holi, Hassan Maikal ja Iiris Tuononen. Bättre Folk -festivaalin kesän 2025 esiintyjiksi valittiin muiden muassa Olavi Uusivirta, Pehmoaino, Jaakko Kulta, Litku Klemetti ja Ege Zulu.
Paavo J. Heinonen on toiminut Bättre Folk -festivaalissa juontajana.
Colonia (Mikronesian liittovaltio)

Colonia on Mikronesian federaatioon kuuluvan Yapin osavaltion pääkaupunki, joka sijaitsee samannimisen saaren itäisellä rannalla. Espanjalaiset siirtomaaisännät perustivat lähetysaseman Coloniaan vuonna 1885.
Vuoden 2010 väestönlaskennassa kaupungin väkiluku oli 3126. Kaupungista löytyy pankkeja, kauppoja, ravintoloita, hotelleja ja sairaala.
Good News

Good News on yhdysvaltalaisen räppäri Megan Thee Stallionin esikoisalbumi, joka julkaistiin 20. marraskuuta 2020. Albumilla vierailee DaBaby, City Girls, Lil Durk, SZA, Popcaan, Mustard, Big Sean, 2 Chainz, Young Thug ja Beyoncé. 
"Good News" sai laajasti ylistystä ja kriitikot kehuivat Megan Thee Stallionin räppien nokkeluutta ja vetovoimaa. Albumilta julkaistiin neljä singleä ”Girls in the Hood”, ”Don’t Stop” Young Thugin kanssa, ”Body” ja ”Cry Baby” DaBabyn kanssa. Albumilla on myös ”Savage” -kappaleen remix "Suga" -EP:ltä. Kappaleella vierailee Beyoncé ja siitä tuli Meganin ensimmäinen Billboard Hot 100 -listan ykkössijan saavuttanut kappale. 
"Good News" debytoi Yhdysvaltain Billboard 200 -listan sijalla kaksi.
Tuʻimala Kaho

Tuʻimala Kaho (17. huhtikuuta 1939 – 14. lokakuuta 2023 Nukuʻalofa) oli tongalainen laulaja ja lauluntekijä.
Kaho syntyi muusikkoperheeseen ja aloitti varhain laulamisen. Lisäksi hän oppi sukulaisiltaan tanssia. Ensimmäinen Kahon säveltämä kappale oli “Taumaia ke ke ‘iloa”, jonka hän teki 18-vuotiaana. Hänen yleensä akustisella kitaralla säestetyt laulunsa tulivat suosituiksi radion välityksellä ja niistä tehtiin levytyksiä. Hänen lauluistaan julkaistiin pianosäestykselle laadittu nuottikokoelma "Songs of Love" (Vava’u Press, 1998). Kaho ohjeisti vuonna 2008 kuningas George Tupou V:n kruunajaisissa tanssinutta naisten lakalaka-seuruetta. Hän sai George Tupou V:ltä jäsenen arvon.
Kaho kuoli 84-vuotiaana kotonaan pitkään sairastettuaan. Hänellä oli monia lapsia.
Nadine Riesen

Nadine Riesen (s. 11. huhtikuuta 2000 Sankt Gallen) on sveitsiläinen jalkapalloilija, pelipaikaltaan puolustaja. Hän on pituudeltaan 168-senttimetrinen. Hän edustaa saksalaisseura Eintracht Frankfurtia ja on pelannut Sveitsin naisten maajoukkueessa vuodesta 2019.
Riesen edusti Sveitsin Superliigassa FC Sankt Gallenia, kausina 2019–2021 BSC YB:tä ja elokuuhun 2023 saakka FC Zürichiä. Tämän jälkeen hän on pelannut Eintracht Frankfurtissa kahden kauden aikana 26 Bundesliigan ottelua.
Riesen on pelannut Sveitsin naisten maajoukkueessa 9. heinäkuuta 2025 mennessä 32 maaottelua ja tehnyt niissä kaksi maalia, huhtikuussa 2024 EM-karsintaottelussa Azerbaidžania ja heinäkuussa 2025 EM-kilpailujen alkulohko-ottelussa Norjaa vastaan. Riesen pelasi EM-kilpailuissa 2022 yhden ottelun päästyään siinä vaihdosta kentälle. MM-kilpailuissa 2023 hän tuli ensimmäisessä ottelussa vaihdosta kentälle ja pelasi avauskokoonpanossa loput kolme ottelua.
Konneveden paloasema

Keski-Suomen pelastuslaitoksen Konneveden paloasema toimii Konnevedellä osoitteessa Palotie 2. Paloasemalla toimii PVPK, Konneveden Palomiehet ry.
Smilla Vallotto

Smilla Vallotto (s. 23. maaliskuuta 2004 Geneve) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 172-senttimetrinen. Hän edustaa heinäkuusta 2025 alkaen saksalaisseura VfL Wolfsburgia ja on pelannut Sveitsin naisten maajoukkueessa vuodesta 2023.
Vallotto pelasi Norjan juniorisarjoissa ja aloitti pääsarjauransa norjalaisseura Stabækissä. Hän edusti Ruotsin pääsarjan Hammarbytä kausina 2023–2025. Hän siirtyi kesällä 2025 Saksan Bundesliigan VfL Wolfsburgiin.
Vallotto on pelannut Sveitsin naisten maajoukkueessa 9. heinäkuuta 2025 mennessä 25 maaottelua ja tehnyt niissä kolme maalia, huhtikuussa 2024 EM-karsintaottelussa Azerbaidžania, huhtikuussa 2025 Kansojen liigan ottelussa Islantia ja kesäkuussa 2025 ystävyysottelussa Tšekkiä vastaan.
Iman Beney

Iman Beney (s. 23. heinäkuuta 2006 Yverdon-les-Bains) on sveitsiläinen jalkapalloilija, pelipaikaltaan hyökkääjä. Hän on pituudeltaan 160-senttimetrinen. Hän edustaa heinäkuusta 2025 alkaen Englannin Superliigan Manchester Cityä ja on pelannut Sveitsin naisten maajoukkueessa kesäkuusta 2023 alkaen.
Beney edusti Sveitsin Superliigassa BSC YB:tä. Kaudella 2024–2025 hän voitti Sveitsin liigamestaruuden, ja hänet nimettiin liigan tähdistöjoukkueeseen. Hän siirtyi kesällä 2025 englantilaisseura Manchester Cityyn nelivuotisella sopimuksella.
Beney on pelannut Sveitsin naisten maajoukkueessa 9. heinäkuuta 2025 mennessä 13 maaottelua tekemättä maaleja.
Elbridge Colby

Elbridge A. Colby on yhdysvaltalainen virkamies. Hän johti kansallisen puolustusstrategian kehittelyä Donald Trumpin ensimmäisessä hallinnossa vuonna 2018. Hänet valittiin Trumpin toisessa hallinnossa puolustusministeriön alivaltiosihteeriksi.
Colby valmistui Harvard Collegesta ja Yale Law Schoolista. Hän oli mukana perustamassa The Marathon Initiative -ajatushautomoa. Colbyn kirja "The Strategy of Denial: American Defense in an Age of Great Power Conflict" (2021) nimettiin "The Wall Street Journalissa" yhdeksi vuoden kymmenestä parhaasta kirjasta. Se on käännetty monille kielille. Heinäkuussa 2025 "Politicossa" syytettiin Colbya muun muassa Ukrainan tukemista koskevista omavaltaisista päätöksistä, jotka olivat herättäneet ärtymystä sekä Trumpin hallinnon sisällä että liittolaismaissa.
Rossinkylä

Rossinkylä (joskus myös Kella) on kylä Konneveden kunnan eteläosassa, Liesveden ja Ukonjärven rannoilla. Kylän läpi kulkee yhdystie 16670 kirkonkylän läheltä Hankasalmen Kärkkäälään.
Rossinkylä ei ole ollut erillinen rekisterikylä, vaan osa Kärkkäiskylää. Kylässä on ollut oma koulu vuosina 1923–1965, minkä jälkeen se on kuulunut Sirkkamäen koulupiiriin. Nykyään Rossinkylää voidaan pitää laajemman Sirkkamäen osana kunnan myöhemmän koulu- ja vaalipiirijaon perusteella.
Maantiede.
Rossinkylän alue on luokiteltu maakunnallisesti arvokkaaksi maisema-alueeksi, jonka pinta-ala on 625 hehtaaria. Rajattu alue kattaa Liesveden Kellanlahden ja Ukonjärven ympäryksen, joiden ympärillä kylän peltomaat ovat, sekä Kellanvirran Kellankosken, jossa on vuonna 1929 perustettu voimalaitos. Etelässä maisema-alue rajautuu jyrkkiin mäkiin. 
Historiaa.
Rossinkylän ensimmäinen tila perustettiin vuonna 1640 kruununtorppana. Tilaa asutti kruununvouti Ambrosius, jonka nimen kansanomaiseen muotoon kylännimi ja sukunimi Rossi perustuvat. Isonjaon aikana 1700-luvun loppupuolella Rossin talo jakautui kolmeen osaan, joista kaksi jäi vanhalle paikalle ja kolmas siirrettiin Haapamäkeen. Puttolan-Rossin jakokunnan takamaille perustettiin lisäksi kaksi uudistilaa: Orimäki eteläosaan ja Mustalahti ulkopalstalle Pukaran itärannalle. Rossin kantatalo on tunnettu myöhemmin Jokelana.
Siikakosken eteläpuoli eli Rossinkylän, Sirkkamäen ja Töhkerönmäen alue oli 1800- ja 1900-lukujen vaihteessa muusta silloisesta Rautalammista syrjässä, vaikka 1890-luvulla kosken ylitse rakennettiin silta. Syrjäisyytensä vuoksi seudun kylät ovat muodostaneet yhtenäisen toiminta-alueen, johon on toisinaan luettu myös Lummukankylä ja Pirttimäki. Konneveden kunta erosi Rautalammista vuonna 1922.
Kansakoulu.
Kellankosken kouluna tunnettu kansakoulu aloitti toimintansa Rossinkylän Jokelan talossa vuonna 1921. Koulurakennus valmistui vuonna 1923. Kellankosken koulupiiri lakkautettiin vuonna 1965 ja suurin osa sen alueesta liitettiin Sirkkamäen koulupiiriin lukuun ottamatta Kellanvirran länsipuolista aluetta, joka siirrettiin kirkonkylän piiriin. 
Konneveden seurakunta osti koulurakennuksen vuonna 1978 ja perusti sinne Ahoniemen leirikeskuksen. Vuonna 2023 Laukaan seurakunta myi leirikeskuksen.
I Do Not Want What I Haven’t Got

I Do Not Want What I Haven’t Got on Sinéad O’Connorin studioalbumi, joka ilmestyi vuonna 1990. Albumilla on muun muassa suureksi hitiksi noussut cover-versio Princen kappaleesta ”Nothing Compares 2 U”. Albumia on myyty yli seitsemän miljoonaa kappaletta, ja se sai neljä Grammy-ehdokkuutta. Albumi voitti Grammyn parhaan vaihtoehtoalbumin sarjassa, mutta protestina musiikkiteollisuuden kaupallisuudelle O’Connor kieltäytyi vastaanottamasta palkintoa.
Kappaleet.
Kappale ”I Am Stretched on Your Grave” perustuu alun perin iirinkieliseen runoon ”Táim sínte ar do thuama”. Sen taustalla on käytetty samplea James Brownin kappaleesta ”Funky Drummer”.
Grönlannin parlamenttivaalit 2025

Grönlannin vuoden 2025 parlamenttivaalit järjestettiin 11. maaliskuuta. Niissä valittiin 31 edustajaa itsehallintoalueen parlamenttiin seuraavaksi neljäksi vuodeksi.
Tulokset.
Lähde:
Tisvilde

Tisvilde on taajama Gribskovin kunnassa Tanskassa. Taajamassa oli 1 369 asukasta vuoden 2025 alussa.
Udsholt Strand

Udsholt Strand on taajama Gribskovin kunnassa Tanskassa. Taajamassa oli 952 asukasta vuoden 2025 alussa.
Vejby

Vejby on taajama Gribskovin kunnassa Tanskassa. Taajamassa oli 1 042 asukasta vuoden 2025 alussa.
Vejby Strand

Vejby Strand on taajama Gribskovin kunnassa Tanskassa. Taajamassa oli 341 asukasta vuoden 2025 alussa.
Ørby

Ørby on taajama Gribskovin kunnassa Tanskassa. Taajamassa oli 300 asukasta vuoden 2025 alussa.
Eskilstrup

Eskilstrup on taajama Guldborgsundin kunnassa Tanskassa. Taajamassa oli 1 093 asukasta vuoden 2025 alussa.